The Lemon Tree Self-Catering | Randburg Self Catering Accommodation
← Abby Cottages
43 on Congo in Emmarentia →
Netjies, vriendelike diens en in 'n baie rustig en veilige area.
Tendy was baie vriendelik met ons aankoms en het vooraf per WhatsApp met my gekorrespondeer en inligting verskaf. Dit is netjies en genoeg spasie om te beweeg met 'n pragtige tuin. Veilig en naby winkels en restaurante. Sal beslis weer hier bespreek.
Ek kan Lemontree met 'n geruste hart sterk aanbeveel, gaan kyk self. Dit is 'n moet vir almal wat 'n asemskep nodig het!
Maklik bereikbaar vanaf N1 en Lanseria lughawe. Groot pluspunt is volle DStv-pakket. Dit is naby Randpark Gholf Klub waar 'n oulike restaurant is. Cresta winkelsentrum is ook maklik bereikbaar. Die gasvrou was baie behulpsaam om ons vertroud te maak met die omgewing.
Tendy's service extended far beyond just offering accommodation in her well-appointed cottages. Genuine interest in her clients, connecting us with other service providers and helping beyond the call of duty. I highly recommend her establishment.
The Lemon Tree is 'n lieflike plekkie om te bly. Tendy is wonderlik en laat jou baie welkom voel. Ek het in die Lavender Apartment gewoon en dit is ongelooflik mooi en netjies. Ek sal definitief weer hier kuier en beveel dit met absoluut tevredenheid aan enige een. Dit is meer as die moeite werd!
Dit was ongelooflik lekker en ons het glad nie gevoel of ons in die pad is nie. Bitter hartlik ontvang en is omtrent bederf. Ek het per ongeluk 'n nag te min geboek en daar was géén gehum en geaah nie. Die tannie het dadelik gesê dis 100, ons mag bly. Die gasvryheid is regtig ongelooflik. Ons was 1 dag vroeg uit en laat teruggekom. Ons gordyne is vir ons toegetrek en die ligte is aangesit gewees. Dierbaar verby. Die tannie was so bitter oulik en het vir ons 'n klomp "links" gegee van waar om te gaan eet en wat om als te doen en te besigtig. Was so nice gewees. Dankie, dankie, dankie, nogmaals vir 'n baie lekker week in Jhb! xxx
Ons het 'n baie vriendelike ontvangs gekry, lekker gesels, maar die nodige privaatheid is verleen tydens ons verblyf. Die Lavender Apartment is ruim, pragtig gemeubileerd en baie skoon en netjies. Baie ekstras word voorsien soos bv. tydskrifte, toiletware, kamerjaponne, ens. Die kombuisie, alhoewel klein vir mense wat wil kos voorberei, is baie goed toegerus. Koffie, tee, sout en peper, ens. word in goeie hoeveelhede voorsien en die beskuit is heerlik! Die omliggende area is miskien nie baie mooi nie, maar daar is juweel-restaurante weggesteek en die meer moderne inkopiesentrums is baie naby.